## Odluka o izmjenama Odluke o visini godišnje naknade za upotrebu cesta što se plaća na cestovna motorna i priključna vozila

### NN 79/1992 (26.11.1992.), Odluka o izmjenama Odluke o visini godišnje naknade za upotrebu cesta što se plaća na cestovna motorna i priključna vozila

# VLADA REPUBLIKE HRVATSKE

Na temelju članka 45. stavka 1. Zakona o cestama ("Narodne novine",
broj 56/91 - pročišćeni tekst i 49/92), Vlada Republike Hrvatske na sjednici
održanoj 25. studenoga 1992. godine, donijela je

## ODLUKU

### o izmjenama Odluke o visini godišnje naknade za upotrebu cesta što se plaća na cestovna motorna i priključna vozila

I.

U Odluci o visini godišnje naknade za upotrebu cesta što se plaća na
cestovna motorna i priključna vozila ("Narodne novine", broj
6/91, 6/92, 11/92, 37/92 i 56/92) točka II. mijenja se i glasi: "Godišnju
naknadu za upotrebu cesta iz točke I. ove odluke (u daljnjem tekstu: godišnja
naknada) plaćaju korisnici cesta vlasnici cestovnih motornih i njihovih
priključnih vozila, i to:

1. Teretna motorna vozila: a) Na teretna motorna vozila (teretni automobili
i specijalna teretna motorna vozila za prijevoz određenih tereta) prema
najvećoj dopuštenoj masi i to:

- do 5 tona najveće dopuštene mase 3.800. - hrvatskih dinara za svaku
tonu,

- preko 5 do 14 tona najveće dopuštene mase 19.000 hrvatskih dinara
+ 4.550. - hrvatskih dinara za svaku tonu iznad 5 tona najveće dopuštene
mase,

- preko 14 do 17 tona najveće dopuštene mase 59.950. - hrvatskih dinara
+ 5200. - hrvatskih dinara za svaku tonu iznad 14 tona najveće dopuštene
mase,

- preko 17 tona najveće dopuštene mase 75.550. - hrvatskih dinara +
10.565.- hrvatskih dinara za svaku tonu preko 17 tona najveće dopuštene
mase. Ako najveća dopuštena masa teretnog motornog vozila nije izražena
u cijelim tonama, godišnja naknada se plaća za najveću dopuštenu masu do
pola tone u visini od 50% od iznosa određenog za cijelu tonu, a za najveću
dopuštenu masu preko pola tone u iznosu određenom za cijelu tonu.

b) Na teretne motorne tricikle nosivosti do 400 kg kao na tricikle navedene
pod brojem 7. ove točke, a prema zapremnini motora, a za tricikle preko
400 kg još 1.000.- hrvatskih dinara po vozilu.

2. Autobusi i kombibus: - za vozila do 17 sjedišta 425.- hrvatskih dinara
po svakom sjedištu za putnika, - za vozila preko 17 sjedišta 650.- hrvatskih
dinara po svakom sjedištu za putnika.

3. Na radno motorno i priključno vozilo, običnu i specijalnu poluprikolicu
godišnja naknada se plaća u visini 20% od naknade za teretno motorno vozilo
najveće dopuštene mase koja je jednaka najvećoj dopuštenoj masi tog vozila.

4. Priključna vozila:

a) Na teretne prikolice i na specijalne teretne prikolice namijenjene
za prijevoz određenih tereta, prema najvećoj dopuštenoj masi i to:

- do 5 tona najveće dopuštene mase 2.220. - hrvatskih dinara po svakoj
toni najveće dopuštene mase,

- preko 5 do 10 tona najveće dopuštene mase 11.100.hrvatskih dinara
+ 3.800. - hrvatskih dinara za svaku tonu preko 5 tona najveće dopuštene
mase,

- preko 10 do 24 tone najveće dopuštene mase 30.100. - hrvatskih dinara
+ 5.250. - hrvatskih dinara za svaku tonu preko 10 tona najveće dopuštene
mase,

- preko 24 tone najveće dopuštene mase 104.100. - hrvatskih dinara +
6.975.- hrvatskih dinara za svaku tonu preko 24 tone najveće dopuštene
mase,

Ako najveća dopuštena masa teretne prikolice nije izražena u cijelim
tonama, godišnja naknada se plaća za najveću dopuštenu masu do pola tone
u visini od 50% od iznosa određenog za cijelu tonu, a za najveću dopuštenu
masu preko pola tone u iznosu određenom za cijelu tonu.

b) Na putničke prikolice autobusa 650.- hrvatskih dinara po svakom sjedištu
za putnika.

5. Vučna vozila: Na tegljaće prema snazi motora i to:

- do 60 kW (82 KS) snage motora 375. - hrvatskih dinara po svakom kW
snage motora,

- preko 60 do 120 kW (82 - 163 KS) 22.500. - hrvatskih dinara + 1.340.
- hrvatskih dinara po svakom kW preko 60 kW snage motora.

- preko 120 do 180 kW (163 - 245 KS) 102.900.- hrvatskih dinara + 1.115.-
hrvatskih dinara po svakom kW preko 120 kW snage motora,

- preko 180 kW (245 KS) 180.000.- hrvatskih dinara. Ako snaga motora
nije izražena u cijelim kW, do 0,5 kW se zaokružuje na manji iznos, a preko
0,5 kW se zaokružuje na veći iznos kW.

6. Putnički automobili i kombinirana vozila (kombi) prema radnom obujmu
motora:

- do 900 cm3 2.750. - hrvatskih dinara

- preko 900 do 1350 cm3 5.400. - hrvatskih dinara

- preko 1350 do 1800 cm3 7.500. - hrvatskih dinara

- preko 1800 do 2000 cm3 10.750. - hrvatskih dinara

- preko 2000 do 2500 cm3 14.750. - hrvatskih dinara

- preko 2500 do 3150 cm3 19.500. - hrvatskih dinara

- preko 3150 cm3 26.000. - hrvatskih dinara

7. Motocikli i skuteri (sa i bez prikolice):

- do 125 cm3 1.150.- hrvatskih dinara

- preko 125 do 250 cm3 1.450. - hrvatskih dinara

- preko 250 do 500 cm3 2.500. - hrvatskih dinara

- preka 500 cm3 3.800. - hrvatskih dinara

8. Za specijalna motorna i priključna vozila posebne namjene i to: za
prijevoz pčela, zabavne radnje, hitna pomoć, hitna pomoć s njegom bolesnika,
sanitet-ambulantna i ostala specijalna motorna vozila za prijevoz određenih
osoba i priključna vozila posebne namjene godišnja naknada za ceste iznosi
7500.- hrvatskih dinara. Za sve vrste prikolica i kamp-prikolica za putnička
vozila, koja se posebno registriraju, godišnja naknada za ceste iznosi
2500. - hrvatskih dinara.

II.

Točka V. mijenja se i glasi: " Godišnje naknade iz točke II. ove
odluke plaća vlasnik cestovnog motornog ili priključnog vozila na način
da 60% iznosa plaća u korist Poduzeća "Hrvatske ceste" = poduzeća
za održavanje, zaštitu, rekonstrukciju i gradnju cesta u Hrvatskoj, a 40%
u korist općine odnosno Grada Zagreba na podrućju kojem ima prebivalište
odnosno sjedište.

III.

Ova odluka stupa na snagu osmoga dana od dana objave u "Narodnim
novinama".

Klasa: 340-01/92-04/02

Urbroj: 5030116-92-11

Zagreb, 25. studenoga 1992.

Predsjednik

**Hrvoje Šarinić, v. r.**

Odluka, NN 79/1992-2071